Source: https://www.du.cz/33/zahranicna-pracovna-cesta-uniqueidmRRWSbk196FNf8-jVUh4EliYDUUZ0irpyxTEHYcLyd4sEgjnekEnByBc9an3pfcK/
Timestamp: 2017-09-23 05:50:53+00:00
Document Index: 11729757

Matched Legal Cases: ['§ 16', '§ 13', '§ 16', '§ 13', '§ 13', '§ 13', '§ 13', '§ 13', '§ 13', '§ 35', '§ 35']

Zahraničná pracovná cesta | Daně, účetnictví, právo, práce a mzdy pro profesionály
20.6.2017, Ing. Iveta Matlovičová; Ing. Ivana Glazelová , Zdroj: Verlag Dashöfer
4.7.4.2 Zahraničná pracovná cesta
Ing. Iveta Matlovičová; Ing. Ivana Glazelová
Poskytovanie náhrad výdavkov a iných plnení pri služobných cestách (ďalej len ”cestovné náhrady“) upravuje zákon č. 283/2002 Z. z. o cestovných náhradách v znení neskorších predpisov.
Zahraničná pracovná cesta je čas pracovnej cesty v zahraničí, vrátane výkonu práce v zahraničí do skončenia tejto cesty. Zahraničná pracovná cesta sa môže začať ako aj skončiť v zahraničí; nie je viazaná na odchod z územia Slovenskej republiky a ani na príchod na územie Slovenskej republiky. Zamestnancovi, ktorý je vyslaný na zahraničnú pracovnú cestu, patria nasledujúce nárokové náhrady:
náhrada potrebných vedľajších výdavkov,
povinné alebo odporúčané očkovanie,
Pri zahraničnej pracovnej ceste zamestnancovi patrí za každý kalendárny deň zahraničnej pracovnej cesty stravné v eurách alebo v cudzej mene. Stravné v cudzej mene je ustanovené v závislosti od času trvania zahraničnej pracovnej cesty mimo územia Slovenskej republiky v kalendárnom dni, pričom čas trvania zahraničnej pracovnej cesty mimo územia Slovenskej republiky je rozdelený na časové pásma
Ak v rámci jedného kalendárneho dňa zamestnanec vykoná niekoľko zahraničných pracovných ciest, nárok na cestovné náhrady, napr. na stravné sa posudzuje za každú pracovnú cestu samostatne. Pri každej zahraničnej pracovnej ceste má zamestnanec nárok na stravné v eurách alebo v cudzej mene bez ohľadu na dĺžku jej trvania. Pri zahraničnej pracovnej ceste nie je ustanovená dolná časová hranica pre vznik nároku na stravné tak ako pri tuzemskej pracovnej ceste (nárok na stravné vzniká pri tuzemskej pracovnej ceste, ktorá trvala aspoň 5 hodín).
Zamestnanec má nárok na stravné v eurách alebo v cudzej mene od času rozhodného pre vznik nároku na náhrady v eurách alebo v cudzej mene podľa § 16 ZCN, t.j. od prechodu slovenskej štátnej hranice a to bez ohľadu na to, či zahraničná pracovná cesta trvala mimo územia Slovenskej republiky napr. 2 hodiny, 6 hodín alebo 24 hodín.
50 % zo základnej sadzby stravného, ak zahraničná pracovná cesta mimo územia SR trvala v rámci kalendárneho dňa nad 6 hodín do 12 hodín vrátane,
V prípade prechodu cez viaceré krajiny v rámci kalendárneho dňa sa stravné v eurách alebo v cudzej mene za kalendárny deň trvania zahraničnej pracovnej cesty poskytne v súlade s § 13 ods. 5 ZCN, a to :
v mene a výške stravného ustanoveného pre danú krajinu, v ktorej zamestnanec strávi v kalendárnom dni najviac hodín a v prípade
a v prípade ak zamestnanec strávi v kalendárnom dni rovnaký počet hodín vo viacerých krajinách, zamestnávateľ poskytne stravné v eurách alebo v cudzej mene, ktoré je pre zamestnanca výhodnejšie.
Rozhodný čas pre prechod medzi krajinami (§ 16 ZCN) :
Za čas prechodu hraníc medzi jednotlivými krajinami na účely poskytovania stravného sa považuje reálny čas prechodu, ktorý je zamestnanec povinný vo vyúčtovaní náhrad uviesť.
V prípade leteckého spôsobu dopravy, preprava loďou
Za čas prechodu hraníc medzi jednotlivými krajinami na účely poskytovania stravného sa považuje čas odletu lietadla podľa letového poriadku z jednej krajiny do druhej za dodržania rozhodných časov, príchod a odchod lode z prístavu, v ktorom sa vykonáva vstupná a výstupná hraničná kontrola.
Podmienky poskytovania stravného pre osobitnú skupinu zamestnancov (§ 13 ods. 6 ZCN)
Zamestnávateľ môže so zamestnancom, ktorému častá zmena pracoviska vyplýva z osobitnej povahy povolania, dohodnúť podmienky odchylne, a to v súlade s § 13 ods. 6 ZCN, ako aj nižšie stravné ako je ustanovené v odseku 4, najviac však o 5 %. Dohoda medzi zamestnancom a zamestnávateľom musí byť obsiahnutá v pracovnej zmluve, v dohode o vykonaní práce, v dohode o pracovnej činnosti alebo v dohode o brigádnickej práci študentov.
Bezplatné zabezpečené stravovanie ( § 13 ods. 7 ZCN)
Zabezpečené bezplatné stravovanie v celom rozsahu znamená zabezpečenie troch hlavných jedál počas zahraničnej pracovnej cesty a kalendárneho dňa (t. j. raňajky, obed a večera). Zamestnávateľ stravné zamestnancovi neposkytuje, ak má zamestnanec preukázateľne zabezpečené na zahraničnej pracovnej ceste bezplatné stravovanie v celom rozsahu.
Poznámka: Za zabezpečené stravovanie sa nepovažuje poskytnutie obvyklého pohostenia ako je káva, obložený chlebík, obložená žemľa, minerálna voda, a to z dôvodu, že stravné má slúžiť zamestnancovi na zabezpečenie si teplého jedla.
Krátenia stravného
Pričom ak má zamestnanec so zamestnávateľom dohodnuté iné podmienky poskytovania stravného (§ 13 ods. 6 ZCN), nominálna hodnota krátenia za raňajky, obed a večeru sa vypočíta z najvyššie dohodnutej sumy stravného medzi zamestnancom a zamestnávateľom.
Zamestnancovi sa stravné v prípade bezplatne zabezpečeného jedla nekráti, ak zamestnanec stravovanie nemohol využiť z nejakých vážnych a opodstatnených dôvodov, ktoré on nezavinil, napr. skorší odlet lietadla, resp. plnenie úloh zamestnávateľa čase podávania bezplatného stravovania (§ 13 ods. 9 ZCN).
Stravného počas prerušenia zahraničnej pracovnej cesty
Zamestnanec nemá nárok na stravné počas ( § 13 ods. 11 ZCN):
prerušenia zahraničnej pracovnej cesty z dôvodu návštevy rodiny,
dohodnutého prerušenia zahraničnej pracovnej cesty na žiadosť zamestnanca.
Cestovné výdavky sú výdavky, ktoré zamestnanec vynaložil v súvislosti s uskutočnenou zahraničnou pracovnou cestou na dopravu, a to:
výdavky za cestovné lístky, letenky,
ležadlá, lôžka,
taxi, miestna pravidelná verejná doprava.
Upozorňujeme, že pri uznávaní cestovných výdavkov je potrebné vychádzať z toho, aký spôsob a druh dopravy bol pred vyslaním zamestnanca na zahraničnú pracovnú cestu určený zamestnávateľom.
Cestovné výdavky preukazuje zamestnanec dokladom z konkrétne určeného druhu a spôsobu dopravy. Všetky doklady z časového aj vecného hľadiska musia byť správne, t. j. doklady musia byť časovo a vecne v súlade s časom a miestom konania zahraničnej pracovnej cesty. V prípade, že by zamestnanec cestovné výdavky nepreukázal napr. z dôvodu ich straty, zamestnávateľ môže uznať tieto výdavky aj bez preukázania, a to v súlade s § 35 ods.1 ZCN), pričom sa prihliada na spôsob dopravy, ktorý zamestnancovi určil v podmienkach zahraničnej pracovnej cesty, resp. § 35a ZCN.
Zamestnanec má nárok na preukázaný výdavok na ubytovanie pričom zamestnávateľ má povinnosť vždy požadovať od zamestnanca predloženie dokladu za výdavky na ubytovanie a v prípade straty dokladu požadovať vystavenie náhradného…